**SVEUČILIŠTE U ZAGREBU FAKULTET STROJARSTVA I BRODOGRADNJE**

**IVANA LUČIĆA 5**

**10000 ZAGREB**

**OIB: 22910368449**

**RKP: 01829**

**OBRAZLOŽENJE OPĆEG DIJELA IZVRŠENJA FINANCIJSKOG PLANA ZA 2024. GODINU**

**PRIHODI I PRIMICI**

**Ukupno ostvareni prihodi za 2024. godinu iznose 73.075.800,16 eura.**

Planirani prihodi nakon 2. rebalansa financijskog plana usklađenog s Državnim proračunom iznose 43.873.042eura, te je ostvarenje ukupnih prihoda veće za 66,56%.

Prihodi iz izvora financiranja 11, Opći prihodi i primici, porasli su u odnosu na prethodnu godinu za 24,7% zbog financiranja cjelovite obnove od potresa, dok su u odnosu na plan porasli za 39,62%.

Prihodi od pomoći više su ostvareni u odnosu na tekući plan za 210,25% iako su u odnosu na izvršenje 2023.g manji za gotovo 36%.

Tijekom 2024. godine mijenjali su se izvori za financiranje cjelovite obnove zgrada uzrokovane potresom, što se evidentiralo u rebalansima financijskog plana 2024. godine.

Prihodi od donacija dvostruko su više ostvareni u odnosu na tekući plan i iznose 740.772,50 eura.

Prihodi za posebne namjene koji čine sufinanciranje cijene usluge i participacije školarina ostvareni su u iznosu 769.765,69 što je za 70% više od plana.

Vlastiti prihodi iznose 1.611.517,72 te su manje ostvareni u odnosu na tekući plan za 41,64%.

Prihodi učešća u pomoći koji se odnose na NPOO sredstva (izvor 815) iznose 24.899.393 eura, te su ostvareni više od planiranih za 77,16%.

**Ukupno izvršeni rashodi za 2024. godinu iznose 76.492.587,72 eura**, što je za 66,87% više u odnosu na tekući plan 2024. (2. rebalans financijskog plana za 2024 usklađenog s Državnim proračunom.)

Rashodi za nabavu nefinancijske imovine izvršeni su za 110,72% više u odnosu na tekući plan.

U zadnjem kvartalu 2024.građevinski radovi na infrastrukturnim projektima realizirani su u većem opsegu nego što je to bilo planirano.

Rashodi poslovanja izvršeni su više nego je planirano, za 14,52%.

Materijalni rashodi niži su od planiranih za 14,46%, najvećim dijelom zbog nižih troškova energenata i komunalnih usluga te zbog nižih troškova tekućeg i investicijskog održavanja uslijed privremenog preseljenja u iznajmljeni prostor čime se promijenila struktura materijalnih rashoda.

Na izvoru 11 planirani rashodi koji se pokrivaju iz općih prihoda i primitaka, za 2024. iznose 21.277.168 eura, dok je izvršeno 52.591.292,20 eura, što je više za 147,17%.

Najveći dio namijenjen i utrošen je na realizaciji projekata cjelovite obnove zgrada Fakulteta, ukupnog iznosa 38.569.727 eura, dok je 13.997.190,40 eura utrošeno na rashode za zaposlene te pokrivanje dijela materijalnih rashoda za redovno funkcioniranje poslovanja Fakulteta.

Rashodi na izvoru 11 planirani su u skladu s Uputom Sveučilišta u Zagrebu, koja se odnosi na limite izvora 11, te prenamjenom izvora financiranja za obnovu od potresa.

Na izvoru 31, rashodi koji se pokrivaju iz vlastitih sredstava, planirani su na sličnim razinama kao i izvršenje te su realizirani troškovi niži za 3,87% i iznose 2.761.129 eura.

Najvećim dijelom rashodi se odnose na pokrivanje troškova nastalih pri provođenju gospodarske djelatnosti, sudskih vještačenja, pri izradi studija i proračuna te pri provođenju stručnih usavršavanja.

Na izvoru 43 planirani rashodi za 2024. godinu iznose 461.087 eura, a ostvareni su nešto niži za 15,49,%.

Rashodi financirani iz izvora 51 ostvareni su za 541 % više od predviđenih tekućim planom i iznose 3.442.352,80 Eur.

Izvršeni rashodi iz izvora 52 veći su od planiranih tekućim planom za 55,24% , uglavnom zbog realiziranih građevinskih radova infrastrukturnog projekta NRLE u 2024. godini.

Rashodi iz izvora 61 izvršeni su u skladu s tekućim planom 2024. godine..

**REZULTAT POSLOVANJA /IZVRŠENJA 2024.**

Ukupan rezultat poslovanja/izvršenja za 2024. godinu je manjak prihoda poslovanja u iznosu od -3.415.226,30 eura.

Planirani manjak prihoda poslovanja prema tekućem planu iznosio je 1.965.786 eura. S obzirom da je teško predvidjeti dinamiku uplata po osnovi potraživanih iznosa po izdanim ZNS-ovima projekata cjelovite obnove Fakulteta, manjak prihoda znatno je veći od predviđenog.

Manjak prihoda nadoknadit će se uplatama u slijedećem razdoblju.

Dodatno, manjak prihoda poslovanja iz tekućeg poslovanja uvećan je za iznos manjka ostvarenog u prethodnom razdoblju u iznosu od –1.673.634,09 eura te ukupni manjak prihoda poslovanja u 2024.g. iznosi -5.088.860,39 eura.

**STANJE NOVČANIH SREDSTAVA**

|  |  |
| --- | --- |
| Stanje novčanih sredstava |  |
| Stanje računa 1.1.2024. |  3.144.461,97  |
| Stanje računa 31.12.2024. |  4.911.839,34 |

Zagreb, 24.ožujka 2025.

 Dekan:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Prof.dr.sc. Zdenko Tonković